Hwenu un ɖò yɛ̌yě é

Hwenu un ɖò yɛ̌yě é nyi xó lómí lómí b'ɛ é nɔ xa ɖo Benɛɛto mɛ.

Xó lómí lómí
Hwenu un ɖò golobwé é ɔ́‚ un nɔ́ ɖò nayé cè fífá ɔ́ sín awa mɛ hwebǐnu.

Un nɔ́ bló yɛ̌yɛ̌ níí titewungbè bɔ é nɔ́ lébè nú mì.

É nɔ́ jì yɛ̌yɛ̌ hán víví nú mì bɔ un nɔ́ konǔ dó é.

É nɔ́ hɛn mì dó alɔ mɛ ɖi síká ɖɔhun bɔ nyɛ ɖesu nɔ́ bló vǐ vívɛ́ níí.

Ɖi axɔ́sú ɖɔhun ɔ́‚ é nɔ́ sɔ́ mì dó asákplá tɔn lɛ́ɛ jí‚

Bɔ un nɔ́ kpɔ́n ɛ́ kpódó núkún cé ée fá bó ɖò nyɔ́ɔ é kpán.

Hwenu un nɔ́ xò kɔ nyì amyɔ alǒ aɖusí é ɔ́‚ é nɔ́ jlɔ́ tà cè ɖi yɛhwenɔgán gbákún ɖɔhun.

Kpódó awǎjíjɛ́ kpán ɔ́‚ é nɔ́ ná anɔ̌ mì.

Un nɔ́ byɔ́ bó nɔ́ lɛ́ byɔ́ gɔ́ná.

É nɔ́ sɔ́nǔ nú mì nǔsúɖáxó ɖɔhun bó nɔ́ kpán mì.

É nɔ́ cyɔ́n avɔ nú mì ɖi lě kokló asì nɔ́ fɛ azìn é ɖɔhun.

Ényí é wá dě alǒ é yì dɔ̌n ɔ́‚ nyì kpó é kpó jɛ́n nɔ́ ɖè.

É nɔ́ sɔ́ éɖée hwè bɔ ayi tɔn nɔ́ fá dó wǔ yè.

É nɔ́ ɖò xó ɖɔ́ nú mì wɛ bó nɔ́ ɖò alɔ lílí núkún mɛ nú mì wɛ kpowun.

Un nɔ́ wá ɖɔxó ɖélɛ́ɛ níí vlavo bɔ awǎjíjɛ́ nɔ́ gɔ́ ɛ́ túnflá.

Nú jǒnɔ tɔn lɛ́ɛ ɔ́‚ é nɔ́ xlɛ́ mì dó ɖè ayi ɖayǐ.

Bɔ yedɛlɛ́ɛ nɔ́ kéya nú mì káká.

Nayé cé yíwǎn tawun bó tlɛ nɔ́ ba ná nɔ zɔ nú mì ǎ.

Nyɛ ɔ́‚ un nɔ́ kpɔ́n ɛ́ bó nɔ́ ba ní kpacɛ nú mɛnyínyí cè káká sɔ́ yì mavɔ.

Akpaxwé:Xó lómí lómí